***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**Σχ. Έτος: 2012- 2013**

**ΣΧΟΛΙΚΗ ΜΟΝΑΔΑ** : Β΄ ΑΡΣΑΚΕΙΟ ΓΕΝΙΚΟ ΛΥΚΕΙΟ ΨΥΧΙΚΟΥ

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ**:

*«Ένα Μύθο θα σας Πώ…….». Οι μύθοι ως μορφή έμπνευσης και δημιουργίας.*

**ΣΤΟΙΧΕΙΑ ΥΠΕΥΘΥΝΩΝ ΕΚΠΑΙΔΕΥΤΙΚΩΝ**

|  |  |  |  |  |
| --- | --- | --- | --- | --- |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ (ΠΕ)** | **ΔΙΑΤΙΘΕΜΕΝΕΣ ΩΡΕΣ ΓΙΑ ΤΟ ΠΡΟΓΡΑΜΜΑ** | **ΥΛΟΠΟΙΗΣΗ ΕΡΕΥΝΗΤΙΚΩΝ ΕΡΓΑΣΙΩΝ ΣΕ ΠΡΟΗΓΟΥΜΕΝΑ ΕΤΗ (ΝΑΙ/ΟΧΙ)** | **ΣΧΕΤΙΚΗ ΕΠΙΜΟΡΦΩΣΗ (ΦΟΡΕΑΣ ΕΠΙΜΟΡΦΩΣΗΣ)** |
| Παππά Μαρία | ΠΕ6 | 2 | ΟΧΙ | -- |
| Κοτσαλίδης Φώτης | ΠΕ4 | 2 | ΟΧΙ | -- |

**ΠΑΙΔΑΓΩΓΙΚΗ ΔΙΑΔΙΚΑΣΙΑ**

1. **ΣΚΟΠΟΣ ΕΡΕΥΝΑΣ ΚΑΙ ΕΡΕΥΝΗΤΙΚΑ ΕΡΩΤΗΜΑΤΑ:**

|  |
| --- |
| Βασικός σκοπός της έρευνας είναι η εξοικείωση και η γνωριμία των μαθητών με τους μύθους και τις παραδόσεις της χώρας μας αλλά και άλλων λαών, η διερεύνηση της σημασίας και της ανάγκης ύπαρξης μύθων, η μελέτη της αλληλεπίδρασης κοινωνικών δεδομένων και εξέλιξης των μύθων στην πορεία των χρόνων αλλά και ο συμβολισμός και η αλληγορία των μύθων και η συμβολή τους στην εκπαίδευση.  Ενδεικτικά ερευνητικά ερωτήματα:  Α) Μύθοι και Σύμπαν: η γέννηση και η εξέλιξη του φυσικού κόσμου μέσα από το πρίσμα των μύθων  Β) Μύθοι και Παραδόσεις: οι ομοιότητες και οι διαφορές των μύθων ανά λαό, ιστορική εποχή και κοινωνικοπολιτικά δεδομένα  Γ) Μύθοι και Τέχνη: οι μύθοι ως πηγή έμπνευσης και δημιουργίας στο χώρο των τεχνών  Δ) Μύθοι και Συμβολισμός: η αλληγορία και η διδακτικότητα των μύθων και η σημασία τους σήμερα |

Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λ.π., ενδεικτικά μέχρι 300 λέξεις).

|  |
| --- |
| Κύριο Επιστημονικό Πεδίο : Ιστορία, Αισθητική αγωγή, Κοινωνιολογία  Εμπλεκόμενα Μαθήματα: Πληροφορική, Γλώσσα, Ξένες Γλώσσες, Φιλοσοφία, Ψυχολογία  ‘Όλοι μας έχουμε ακούσει ή έχουμε διαβάσει ένα μύθο. Ακόμα και στη σύγχρονη εποχή του ωμού ρεαλισμού και της απομυθοποίησης, οι άνθρωποι αρέσκονται να διαβάζουν μυθολογία, να μαθαίνουν για τις ζωές θεών και ηρώων και να εμπνέονται η απλά να ψυχαγωγούνται από αυτές. Ιδιαίτερα σε όσον αφορά τον ελληνικό πολιτισμό, η ιστορία του και η εξέλιξη του είναι άρρηκτα συνδεδεμένες με την ύπαρξη των μύθων, οι οποίοι βοηθούν στην ανάπτυξη της αισθητικής, της διανόησης και της ηθικής του.  Η συγκεκριμένη έρευνα έχει ως σκοπό να εξοικειωθούν οι μαθητές με τον αρχαίο αλλά και τον σύγχρονο κόσμο των μύθων και να τους μελετήσουν όχι μόνο σαν μουσειακό είδος, αλλά και ως ζωντανή συνιστώσα και του σύγχρονου βίου. Θα έχουν επίσης την ευκαιρία να γνωρίσουν τις παραδόσεις του τόπου μας καθώς και άλλων χωρών και να επανασυνδεθούν με το παρελθόν και τις ρίζες τους. Επιπλέον, οι μαθητές θα διαπιστώσουν ότι, ακόμα και στην εποχή μας, οι διάφοροι μύθοι αποτελούν έναν αληθινό πνευματικό και καλλιτεχνικό θησαυρό.  Οι μαθητές, εμπλεκόμενοι στις δραστηριότητες της ερευνητικής εργασίας:  **Α. Παιδαγωγικοί στόχοι**   * Ενεργοποιούν τη σκέψη, τη δημιουργικότητα και την πρωτοβουλία τους μέσα από την εμπλοκή τους σε όλα τα στάδια έρευνας. * Αποκτούν δεξιότητες διαχείρισης και αξιοποίησης πληροφοριών (αναζήτηση, ταξινόμηση, οργάνωση, παρουσίαση, αναπαράσταση, ανάλυση, σύνθεση). * Εξασκούν τη συστημική τους σκέψη διακρίνοντας το πρόβλημα στα επιμέρους συστατικά του, αναλύοντας το καθένα από αυτά ξεχωριστά και συνθέτοντας ακολούθως μία ολοκληρωμένη λύση με τα συμπεράσματά τους και την ερμηνεία αυτών. * Αναπτύσσουν την κριτική και την αυτοκριτική σκέψη καθώς και την προσωπική ευθύνη γύρω από τις ανθρώπινες επιλογές και πράξεις τους. * Γίνονται οι ίδιοι δημιουργοί πρωτότυπων κατασκευών αξιοποιώντας τις γνώσεις που προσκόμισαν καθ ’όλη τη διάρκεια της έρευνάς τους. * Καλλιεργούν δεξιότητες έκφρασης (προφορικού και γραπτού λόγου, καλλιτεχνικής, «γλώσσας του σώματος» και επικοινωνίας (Vergnaud, 1987). * Αντιλαμβάνονται και εκτιμούν τις έννοιες της συλλογικότητας και της συνεργασίας για την επίτευξη κοινού στόχου αναπτύσσοντας προσωπική και συλλογική ευθύνη ως μέλη μιας ομάδας (Prawat, 1996).   **Β. Γενικοί διδακτικοί – μαθησιακοί στόχοι**  Παρακάτω αναλύονται οι στόχοι για τους μαθητές ανά γνωστικό αντικείμενο:  α. Στόχοι ως προς την Ιστορία:   * Να κατανοήσουν πως οι μύθοι εκφράζουν τη μεταφυσική ενός λαού, πώς αποκρυσταλλώνουν τη σχέση του με τον κόσμο, πώς κατακτούν την αυτογνωσία του και επηρεάζουν την ιστορική του πορεία. * Να μελετήσουν διαφορετικές ιστορικές περιόδους, να κάνουν συγκρίσεις και αξιολογικές αποτιμήσεις των μύθων και να προβούν σε κριτικά συμπεράσματα.   β. Στόχοι ως προς την Κοινωνιολογία   * Να ιχνηλατήσουν διασυνδέσεις ανάμεσα στους μύθους και τις άλλες πολιτιστικές δραστηριότητες ενός λαού (θρησκεία, επιστήμη, φιλοσοφία, τέχνες). * Να μελετήσουν τις διαφορετικές κοινωνικές λειτουργίες που επιτελούν οι μύθοι και να κατανοήσουν πως οι μύθοι συνεισφέρουν στην ανάδυση και εξέλιξη της κοινωνικής ταυτότητας. * Να καλλιεργήσουν την ευαισθησία τους σε ζητήματα διαφορετικότητας μέσω της πολύπλευρης επαφής με τους μύθους άλλων πολιτισμών.   γ. Στόχοι ως προς την Αισθητική Αγωγή   * να κατανοήσουν την αισθητική διάσταση των μύθων και τη συνεισφορά τους στην κουλτούρα και την αισθητική ενός λαού. * να δημιουργήσουν πρωτότυπες κατασκευές υψηλού βαθμού αισθητικής και λειτουργικότητας. |

**Γ. ΕΝΔΕΙΚΤΙΚΗ ΠΕΡΙΓΡΑΦΗ ΜΕΘΟΔΟΥ ΠΟΥ ΘΑ ΑΚΟΛΟΥΘΗΘΕΙ (μέχρι 200 λέξεις)**

|  |
| --- |
| Oι προτεινόμενες δραστηριότητες εξελίσσονται σε διακριτές φάσεις λαμβάνοντας υπόψη τις ιδιαίτερες εκπαιδευτικές ανάγκες και δυνατότητες κάθε παιδιού και τα ιδιαίτερα ενδιαφέροντά του. Οι επιλογές των μαθητών αρχίζουν με τα υπο-ερωτήματα που έχουν τη δυνατότητα να συμπεριλάβουν στην έρευνά τους οι ομάδες και συνεχίζουν με τα εναλλακτικά μέσα και τις διαφορετικές διαδικασίες συλλογής και επεξεργασίας των δεδομένων και ολοκληρώνονται με τους εναλλακτικούς τρόπους αναπαράστασης και κοινοποίησης της νέας γνώσης και τους τρόπους συσχέτισης αυτής με προσωπικά βιώματα και κοινωνικές καταστάσεις (βλ. Ματσαγγούρας 2008).  Με τον τρόπο αυτό, οι μαθητές συστηματοποιούν τη γνώση τους και συλλέγουν καινούριες πληροφορίες τις οποίες συνδυάζουν με τις προηγούμενες. Κάθε νέα δραστηριότητα βασίζεται στις δεξιότητες που αποκτήθηκαν στην προηγούμενη δραστηριότητα λειτουργώντας ως σκαλωσιά για την ανάπτυξη συλλογιστικών διαδικασιών και ως συστηματικός τρόπος απόκτησης ευχέρειας με τα εργαλεία του περιβάλλοντος.  Πιο συγκεκριμένα, ακολουθώντας το Δεύτερο Ερευνητικό Σχήμα Κατανομής Θεμάτων και Οργάνωσης Ομάδων, οι μαθητές θα χωριστούν σε τέσσερις υποομάδες σε κάθε μία εκ των οποίων θα επεξεργαστούν τα συγκεκριμένα ερωτήματα της παραμέτρου του θέματος που επέλεξαν μέσα από τον καταιγισμό των ιδεών που θα πραγματοποιηθεί κατά την πρώτη συνάντηση του Τμήματος Ενδιαφέροντος. Η σύνθεση των υπο-θεμάτων σε μια ενιαία και συνεκτική ενότητα θα γίνεται σταδιακά και μεθοδικά, με τη συνδρομή και την καθοδήγηση όπου χρειάζεται και του επιβλέποντος εκπαιδευτικού, κυρίως με την αναζήτηση κοινών τόπων, αλληλουχιών και σχέσεων αιτιότητας, προκειμένου να προκύψει μια συνολική Ερευνητική Έκθεση της Εργασίας με εσωτερική συνοχή.  Κατά την εμπλοκή των μαθητών στις προτεινόμενες δραστηριότητες αξιοποιείται το Διαδίκτυο ως πηγή πληροφόρησης και ανάκτησης πολυμεσικού υλικού καθώς και διαδικτυακά εργαλεία, όπως Wiki και Blog. |

**Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ (μέχρι 200 λέξεις)**

|  |
| --- |
| Η ενασχόληση των μαθητών με τους μύθους και η μελέτη αυτών τους δίνει τη δυνατότητα να ερευνήσουν τη σημασία των μύθων, να τους αξιολογήσουν σε βάθος χρόνου και να εξετάσουν τα συμβολισμό και τη σημασία τους για το σύγχρονο άνθρωπο.  Αναμενόμενα αποτελέσματα:   * Να αναπτύξουν οι μαθητές ενδιαφέρον και θετική στάση απέναντι σε μαθήματα όπως η Ιστορία και η Μυθολογία. * Να εξελιχθούν οι μαθητές σε ενεργούς διά βίου μαθητές. * Να μαθαίνουν οι μαθητές ουσιαστικά πώς να μαθαίνουν, να επιλέγουν τις πληροφορίες τους, να χρησιμοποιούν τη κριτική τους σκέψη και να οδηγούνται σε ώριμα συμπεράσματα. * Να αναπτύσσουν πρωτοβουλίες, να αυτενεργούν, να σκέφτονται δημιουργικά και ενεργητικά. * Να αναπτύξουν την ικανότητα να συνεργάζονται μέσα από μια ομαδοσυνεργατική διαδικασία μάθησης και να ανταποκρίνονται με ευθύνη στα καθήκοντα που έχουν αναλάβει ως μέλη μιας ομάδας. * Να δημιουργήσουν πρωτότυπες και ευφάνταστες κατασκευές προσωπικού ενδιαφέροντος. |

**Ε. ΠΟΡΟΙ – ΥΛΙΚΑ – ΕΞΟΠΛΙΣΜΟΣ**

|  |
| --- |
| Απαιτούμενη υλικοτεχνική υποδομή για την υποστήριξη της Διδακτικής Πρακτικής:   * Hardware: Ένας υπολογιστής συνδεδεμένος στο Διαδίκτυο για κάθε ομάδα μαθητών. * Software: Διαδικτυακά εργαλεία και πλατφόρμες όπως Wiki και Blogs |

**Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ**

|  |
| --- |
| 1. Baldick, Christopher, *Μyth*, *The Concise Oxford Dictionary of Literary Terms*.. Oxford University Press, 1996 2. Burkert Walter, Ελληνική Μυθολογία και Τελετουργία, , ΜΙΕΤ, 1997 3. Campbell, J., *The Power of Myth*. New York: Doubleday, 1988 4. Kirk, G.S. Myth: Its Meaning and Functions in Ancient and Other Cultures. Berkeley: Cambridge University Press, 1973 5. Segal, Robert A., *Myth, A Very short Introduction*, Oxford University Press, New York, 2004 6. Simpson Jacqueline and Roud Steve, *Μyths*, *A Dictionary of English Folklore*.. Oxford University Press, 2000 7. Ματσούκα Ν., Λόγος και Μύθος με βάση την αρχαία ελληνική φιλοσοφία, εκδ. Πουρνάρα, 1997 8. Ματσαγγούρας, Η., Βιβλίο εκπαιδευτικού-Πρώτο μέρος: Θεωρητικές Αρχές και Διδακτικές Επιλογές, 2010 9. Πανεθυμιτάκης Γ., *Οι Μεταμορφώσεις των Μύθων*, Εκδόσεις Αλεξάνδρεια, Αθήνα, 1999 10. Ρισπέν Ζ., *Μεγάλη Ελληνική Μυθολογία*, Εκδόσεις Αυλός, Αθήνα, 1964 11. Χαραλαμπόπουλος, Β., *Το μυθικό κοσμοείδωλο και η ελληνική φιλοσοφία*, Παρνασσός 28 (1986), 131-140 12. Γκίκα Σ*., Μύθοι και Ανέκδοτα του Αισώπου*, εκδ. Σαββάλας, Αθήνα 2001 13. Κοντάκος Αν., Μύθοι και Εκπαίδευση: Προτάσεις για μια Παιδαγωγική του Μύθου, Κείμενα Παιδείας-13, εκδ.Ατραπός, Αθήνα 2003 14. Εγκυκλοπαίδεια Δομή. Τόμος 11, Μπαιγ-Ντουτ. -- Αθήνα : Δομή, 1972 15. http://en.wikipedia.org 16. http://el.wikipedia.org 17. <http://www.komvos.edu.gr/mythology> 18. <http://www.clab.edc.uoc.gr/seminar/heraklio/promitheas/myth.htm> 19. <http://www.cup.gr/Files/files/chapters/eisagwgh_mythology.pdf> 20. www.pedagogy.gr/index.php/journal/article/download/18/pdf |